దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘నేను లేను’.. ట్రైలర్‌తో కాకరేపిన ఆ సినిమా వచ్చేస్తోంది!
ఓ.య‌స్‌.యం. విజన్, దివ్యాషిక క్రియేష‌న్స్ సంస్థలు సంయుక్తంగా ఈ చిత్రాన్ని నిర్మించాయి. ‘లాస్ట్ ఇన్ లవ్’ అనేది ఉప‌శీర్షిక‌. కిందటేడాది డిసెంబర్‌లో ఈ చిత్ర ట్రైలర్‌ను విడుదల చేశారు. మంచి హాట్ కంటెంట్‌తో నిండిన ఈ ట్రైలర్‌ను యూట్యూబ్‌లో విపరీతంగా చూశారు.
Samayam Telugu | Updated:
May 6, 2019, 05:14PM IST
టాలీవుడ్‌లో చిన్న సినిమాలు కొత్తేమీకాదు. తక్కువ బడ్జెట్‌తో కొత్త తారాగణం, టెక్నీషియన్స్‌తో ఈ చిన్న సినిమాలను నిర్మిస్తూ ఉంటారు. వాటిలో కొన్ని ప్రేక్షకాదరణ పొందుతాయి. మరికొన్ని ఎప్పుడొచ్చాయో కూడా తెలియకుండా పోతాయి. అయితే, ఈ మధ్య కాలంలో ఈ చిన్న సినిమాలపై ప్రేక్షకుల్లో ఆసక్తిని పెంచడానికి బోల్డ్ కంటెంట్‌ను ఆయుధంగా ఎంచుకుంటున్నారు. టీజర్, ట్రైలర్లలో యువతను ఆకట్టుకునేలా హాట్ హాట్ సన్నివేశాలు చొప్పించి సినిమాపై ఆసక్తిని పెంచుతున్నారు. ఇలాంటి సినిమాలు ఇప్పటికే చాలా వచ్చాయి. అలాంటి కోవకు చెందిందే ఈ ‘నేను లేను’.
ఓ.య‌స్‌.యం. విజన్, దివ్యాషిక క్రియేష‌న్స్ సంస్థలు సంయుక్తంగా ఈ చిత్రాన్ని నిర్మించాయి. ‘లాస్ట్ ఇన్ లవ్’ అనేది ఉప‌శీర్షిక‌. హ‌ర్షిత్ హీరో. కిందటేడాది డిసెంబర్‌లో ఈ చిత్ర ట్రైలర్‌ను విడుదల చేశారు. మంచి హాట్ కంటెంట్‌తో నిండిన ఈ ట్రైలర్‌ను యూట్యూబ్‌లో విపరీతంగా చూశారు. ఇప్పటి వరకు 7.5 మిలియన్లకు పైగా వ్యూస్‌ను ఈ ట్రైలర్ సాధించింది. ఇప్పుడు ఈ సినిమాను ప్రేక్షకుల ముందుకు తీసుకొస్తున్నారు. మే 24న చిత్రాన్ని విడుదల చేయనున్నారు తాజాగా ప్రకటించారు.
విడుదల తేదీ ప్రకటన సందర్భంగా ద‌ర్శకుడు రామ్ కుమార్ మాట్లాడుతూ.. ‘ఒక అందమైన ప్రేమకథతో తెర‌కెక్కిన‌ సైకలాజికల్ థ్రిల్లర్ ఇది. ఆద్యంతం ఉత్కంఠ రేకెత్తిస్తూ ర‌క్తి క‌ట్టిస్తుంది. ట్రైలర్‌కి అనూహ్య స్పంద‌న వ‌చ్చింది. 7.5 మిలియన్ వ్యూస్‌ను మా ట్రైలర్ రీచ్ అయింది. రొమాంటిక్ యాక్షన్ ఎంటర్‌టైనర్‌గా థ్రిల్లింగ్ కాన్సెప్టుతో తీసిన సినిమా ఇది. ప్రేక్షకులు తప్పకుండా ఆదరిస్తారు అనే నమ్మకం ఉంది. సెన్సార్ కార్యక్రమాలు పూర్తయ్యాయి. యు/ఎ సర్టిఫికేట్ లభించింది. మే 24న సినిమాను విడుదల చేస్తున్నాం. ఇండియన్ సినిమా స్క్రీన్‌పై ఇప్పటి వరకు రాని, చూడని సరికొత్త కాన్సెప్ట్‌తో వస్తోన్న చిత్రమిది’ అని అన్నారు.